গত আগস্ট মাসেই ঘুরতে শুরু করে তাঁর ভাগ্যের চাকা। ভারতের সাবেক বাঁ হাতি স্পিনার ভেঙ্কটপতি রাজুই তাঁর ভাগ্য বদলের নিয়ামক। রাজু আগস্টে ঢাকা এসেছিলেন স্পিনারদের জন্য দশ দিনের একটি প্রশিক্ষণ ক্যাম্পের প্রশিক্ষক হয়ে। সেখানেই মোশাররফকে আলাদা করেই চোখে পড়ে তাঁর। আলাদা মনোযোগে পরখ করেন তাঁকে। জাতীয় দলের কোচ চন্ডিকা হাথুরুসিংহেকে বলে যান তাঁর কথা, বলে যান আলাদা নজর দিতে। রাজুর দৃষ্টিতে মোশাররফ হচ্ছে, যোগ্যতা থাকা সত্ত্বেও আন্তর্জাতিক ক্রিকেটে সুযোগ না পাওয়া দুর্ভাগা এক বাঁ হাতি স্পিনার।